**Turma**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Turma

...

Cu cât distanța dintre ei și noi e mai mare,

Cu atât discursul lor e mai aproape de noi,

Cu atât de tare doare

Că suntem precum o turmă de oi!

...

Și din tot acest șir de mișei

Ce pare că n-are sfârșit,

Din tot acest mărunt obicei

Se pare că nu ne-am trezit!

...

Cumplita lor trădare

Și complicea noastră tăcere,

Face distanța mai mare

Și provoacă durere!

...

Acest șir nesfârșit de mișei

Ce vorbesc cu noi gândindu-se la ei,

Minciunile lor gogonate,

Promisiunile lor deșarte,

Jocul lor murdar,

Jaful lor barbar,

Ne îndreaptă spre moarte!

...

Suntem precum o turmă de oi,

Iar dulăii puși să păzească

Oile, să nu rătăcească,

Sunt aleși dintre noi!

...

Un popor ca o turmă dresată,

Liber nu va fi niciodată!